**ΤΡΟΠΟΙ ΣΥΝΔΕΣΗΣ ΠΡΟΤΑΣΕΩΝ**

Υπάρχουν τέσσερις τρόποι με τους οποίους μπορούν να συνδεθούν ανεξάρτητες ή εξαρτημένες προτάσεις μεταξύ τους.

**Παρατακτική σύνδεση(παράταξη)**

Στην παρατακτική σύνδεση συνδέονται ισοδύναμες συντακτικά προτάσεις, ανεξάρτητη με ανεξάρτητη ή εξαρτημένη με εξαρτημένη με τη χρήση συνδέσμων.

**•  Είπε *ότι* δεν είδε και  *ότι* δεν άκουσε τίποτα.   
•  *Όχι μόνο δεν* ήρθε, *αλλά και δε*ν τηλεφώνησε.**

**Υποτακτική σύνδεση(υπόταξη)**

Υποτακτική λέγεται η σύνδεση όπου εξαρτημένες προτάσεις συνδέονται με ανεξάρτητες ή με άλλες εξαρτημένες προτάσεις χωρίς να είναι ισοδύναμες.

**• Κοιμάται ακόμη, *γιατί* χθες δούλευε μέχρι τις πέντε.   
• Οδηγούσε γρήγορα, *για να* προλάβει το τρένο.**

**Ασύνδετο σχήμα**

Έχουμε όταν συνδέονται πολλές προτάσεις ισοδύναμες μεταξύ τους με κόμμα.

**π.χ. Χόρευαν, έτρεχαν, περνούσαν καλά.**

**Πολυσύνδετο σχήμα**

Έχουμε όταν συνδέονται πολλές προτάσεις ισοδύναμες μεταξύ τους με συνδέσμους.

**π.χ. Χόρευαν και  έτρεχαν και περνούσαν καλά.**

**Οι σύνδεσμοι διακρίνονται στις εξής κατηγορίες:**

* **Συμπλεκτικοί (και, ούτε, μήτε, ουδέ, μηδέ)**
* **Διαχωριστικοί (ή, είτε)**
* **Αντιθετικοί (μα, αλλά, παρά, όμως, ωστόσο ενώ, αν και, μολονότι, μόνο)**
* **Συμπερασματικοί (λοιπόν, ώστε, άρα, επομένως, που)**
* **Επεξηγηματικοί (δηλαδή)**
* **Ειδικοί (πως, που, ότι)**
* **Χρονικοί (όταν, σαν, ενώ, καθώς, αφού, αφότου, πριν, μόλις, προτού, ώσπου, ωσότου, όσο που, όποτε)**
* **Αιτιολογικοί (γιατί, επειδή, αφού)**
* **Υποθετικοί (αν, σαν, άμα)**
* **Τελικοί (να, για να)**
* **Αποτελεσματικοί (ώστε, που)**
* **Εναντιωματικοί/Παραχωρητικοί (αν και, ενώ, μολονότι)**
* **Ενδοιαστικοί/Διστακτικοί (μη, μήπως)**
* **Συγκριτικοί (παρά)**
* **Βουλητικός (να)**